**Δικαιολογητικά που απαιτούνται για την απονομή σύνταξης**

1. **Αιτήσεις προς: [**Δ/νση Α΄ Συντάξεων (πρώηνΓ.Λ.Κ.), Μ.Π.Τ.Υ., επικουρικής ασφάλισης πρώην Ε.Τ.Ε.Α.,πρώηνΕΤΕΑΕΠ – κλάδος Εφάπαξ παροχών**]**. Επισυνάπτονται.
2. **Υπεύθυνη Δήλωση,**  για την απονομή της σύνταξης. Επισυνάπτεται.
3. **Υπεύθυνη Δήλωση,** θεμελίωσης συνταξιοδοτικού δικαιώματος. Επισυνάπτεται
4. **Φωτοαντίγραφο αστυνομικής ταυτότητας** ( οι δύο όψεις σε ένα φύλλο).
5. **Εκτύπωση Α.Φ.Μ. και Α.Μ.Κ.Α.** από το ΤΑΧΙΣ και το ΗΔΙΚΑ αντίστοιχα.
6. **Διαζευκτήριο** (*εάν υφίσταται*).
7. **Δελτίο διαδοχικής ασφάλισης**, **ή βεβαίωση καταμέτρησης ημερομισθίων,** ή οποιοδήποτε νομιμοποιητικό έγγραφο που να αποδεικνύει τον φορέα και την περίοδο ασφάλισης σας για όσους είχαν ασφαλιστεί σε άλλο ασφαλιστικό οργανισμό, πριν την πρόσληψή τους στο Δημόσιο (π.χ. ΙΚΑ, ΤΕΒΕ. ΟΑΕΕ). Ισχύει για όσους προσλήφθηκαν με οποιαδήποτε σχέση εργασίας μετά την 1 – 1 – 1983. **Σε περίπτωση παράλληλης ασφάλισης** οποιοδήποτε νομιμοποιητικό έγγραφο που να αποδεικνύει την περίοδο ασφάλισης σας.
8. **Πρωτότυπες καρτέλες ενσήμων Ι.Κ.Α.** ή/και **βιβλιάριο ΤΕΒΕ, ΤΑΕ κ. ά.** (πρώην Ο.Α.Ε.Ε.).
9. **Πράξεις - αποφάσεις αναγνώρισης** (εξαγορά στρατού, προϋπηρεσίας, τέκνων, κ.λ.π.). *Εάν υπάρχουν.*
10. **Διοικητική πράξη τοποθέτησης σε θέση ευθύνης** και αντίγραφο της πράξης ανάληψης και αποχώρησης από τις σχολικές μονάδες. *Εάν έχετε διατελέσει σε θέση ευθύνης τουλάχιστον δύο (2) έτη και χορηγείτο/ται επίδομα θέσης – ευθύνης.*
11. **Ευανάγνωστο φωτοαντίγραφο 1ης σελίδας βιβλιαρίου,** οποιασδήποτε τράπεζας, με πρώτο δικαιούχο τον εκπαιδευτικό.
12. **Αποφάσεις** (τυχόν) **χορήγησης δανείων** (Ταχ. Ταμιευτηρίου ή ασφαλιστικών ταμείων), που δεν έχουν εξοφληθεί και παρακρατούνται από τις μηνιαίες αποδοχές.

 - Βεβαίωση εκκαθαριστή αποδοχών για το παρακρατηθέν ποσό, το οφειλόμενο που υπολείπεται και την καταβολή της τελευταίας δόσης. (Εκδίδεται από την οικον. υπηρεσία μας).

 **13**. **Μισθολογικές καταστάσεις** από **1-1-2002** έως **31-12-2010.** Χορηγούνται από τα σχολεία υπηρέτησης της περιόδου αυτής.

 **14**. **Τελευταίο Εκκαθαριστικό** (φορολογικό έτος **2022**).

 **15. Πιστοποιητικό οικογενειακής κατάστασης**. Αναζήτηση και εκτύπωση μέσω της ηλεκτρ. Εφαρμογής gov.gr : <https://dilosi.services.gov.gr/login?template=OIKKAT-AIT&next=/templates/OIKKAT-AIT/create&> . *Αναζητείται και αυτεπάγγελτα από την υπηρεσία μας.*

 Σε περίπτωση αναπηρίας (για ποσοστό αναπηρίας πάνω από 67%) του υποψήφιου συνταξιούχου, είτε κάποιου μέλους της οικογενείας του, θα πρέπει να προσκομίζεται γνωμάτευση υγειονομικής επιτροπής.

* Οι αιτήσεις και οι υπεύθυνες δηλώσεις πρέπει να είναι ενυπόγραφες.